OpenLLM-France/wikimedia huggingface dataset:
# Bernard Gauthier

Bernard Gauthier (Beaumont-Monteux, 22 de setembre de 1924 - La Tronche, 23 de novembre de 2018) va ser un ciclista francès, professional entre 1947 i 1961. La major part d'aquest anys els passà sota les ordres de l'equip Mercier.
Bernard Gauthier fou un dels ciclistes francesos més populars de la dècada posterior a la Segona Guerra Mundial, tot i que sense arribar al nivell de Louison Bobet i Raphaël Géminiani. Les seves quatre victòries a la Bordeus-París van fer que se l'anomenés Monsieur Bordeus-París. Altres victòries destacades foren una etapa al Tour de França de 1948 i el Campionat de França en ruta de 1956.

## Palmarès

* 1946
** 1r del Tour de l'Alta Savoia
* 1947
** 1r de l'Annemasse-Bellegarde-Annemasse
** 1r de la Bourg-Ginebra-Bourg
** 1r del Circuit de Lió
* 1948
** Vencedor d'una etapa al Tour de França
* 1950
** 1r a Blanzy
** Vencedor d'una etapa de la París-Saint Etienne
* 1951
** 1r de la Bordeus-París
* 1952
** 1r del Tour del Sud-est i vencedor d'una etapa
** 1r al Gran Premi de l'Écho d'Alger
* 1953
** 1r del Gran Premi del Pneumàtic a Montluçon
* 1954
** 1r de la Bordeus-París
** 1r del Gran Premi Catox
** Vencedor de 2 etapes del Critèrium del Dauphiné Libéré
* 1955
** Vencedor d'una etapa de la París-Niça
** Vencedor d'una etapa del Critèrium del Dauphiné Libéré
** Vencedor d'una etapa als 3 dies d'Anvers
* 1956
** Campió de França en ruta
** 1r de la Bordeus-París
** 1r del Critèrium dels Asos
** 1r del Premi de Montigny
** Vencedor d'una etapa del Gran Premio Ciclomotoristico
* 1957
** 1r de la Bordeus-París
* 1958
** 1r del Tour del Sud-est
** 1r al Gran Premi de l'Echo d'Oran
** 1r a Riom
* 1959
** 1r del Premi d'Oran
* 1961
** 1r del Premi de Miniac-Morvan

### Resultats al Tour de França

* 1947. 22è de la classificació general
* 1948. 24è de la classificació general i vencedor d'una etapa
* 1949. Abandona (10a etapa)
* 1950. 17è de la classificació general i mallot groc durant 7 etapes
* 1951. 26è de la classificació general
* 1952. 63è de la classificació general
* 1953. 75è de la classificació general
* 1955. 46è de la classificació general
* 1959. Abandona (13a etapa)
* 1960. 79è de la classificació general

## Referències

* ↑ «Disparition de Bernard Gauthier et de Gaston Plaud» (en francès). L'Équipe.

## Bibliografia

* Jean-Paul, Ollivier. Glénat. La Véridique histoire de Bernard Gauthier (en francès), 1998, p. 196. ISBN 978-2723426398.

## Enllaços externs

* Palmarès de Bernard Gauthier Arxivat 2007-10-30 a Wayback Machine. (francès)
* Palmarès de Bernard Gauthier (francès)
# Berenguer de Palou

Berenguer de Palou és el nom dels següents personatges:
* Berenguer de Palou (trobador): (Palou, s. XII - ?), trobador català.
* Berenguer de Palou I, bisbe de Barcelona (1200-1206)
* Berenguer de Palou II (? - Barcelona, 1241), bisbe de Barcelona i primer canceller reial.
# Berenguer de Palou I

Berenguer de Palou I (†1206) bisbe de Barcelona.Successor de Ramon de Castelvelli canonge de la seu barcelonina abans de ser nomenat bisbe el 1200.
Sostingué conflictes amb els monestirs de monestir de Sant Pere de les Puel·les i de l’Hospital, que es negaven a pagar el delme i a retre homenatge a la seu de Barcelona. El papa Innocenci III es pronuncià a favor del bisbe el 1205
Autoritzà la confraria de sabaters de Barcelona la construcció de l’altar de Sant Marc a la seu i tingué la intenció de crear la Casa de la Caritat, tasca que portà a terme el seu successor.

## Referències

* ↑ Diccionari d’història eclesiàstica de Catalunya. Barcelona: Claret, 2001. ISBN 84-8297-4612-3.
# Batalla de Lleida

Batalla de Lleida té aquests significats:
# Beatriz Carrillo de los Reyes

Beatriz Micaela Carrillo de los Reyes (Palma del Río, 2 de juny de 1975) és una política i activista social espanyola, membre del Congrés dels Diputats espanyol per la província de Sevilla en representació del Partit Socialista Obrer Espanyol (PSOE).

## Trajectòria

Va néixer el 2 de juny de 1975 a la localitat espanyola de Palma del Río, a la província de Còrdova. Es va autodescriure com a socialista «des del bressol». El seu pare havia estat militant clandestí del PSOE durant la dictadura franquista, lluitant contra l'absentisme escolar entre els nens gitanos. Va començar estudis en Administració, però es va diplomar en Treball social i es va llicenciar en Antropologia, pagant els seus estudis com a venedora ambulant i en la indústria de la taronja a la seva ciutat natal.
Com a activista social és coneguda pel seu treball com a presidenta de Fakali, federació d'associacions de dones gitanes. A les eleccions generals espanyoles d'abril de 2019 va concórrer com a número 3 a les llistes del PSOE per la província de Sevilla, sent triada diputada. Al setembre de 2019 es va convertir en la primera dona gitana nomenada presidenta d'una Comissió Legislativa al Congrés dels Diputats espanyol.

## Referències

* 1 2 «XIII Legislatura (2019-Actualidad) Carrillo de los Reyes, Beatriz Micaela» (en castellà). Congreso.es.
* ↑ Ingelmo, Pedro «Beatriz Carrillo, una voz para la mayor minoría» (en castellà). Diario de Sevilla, 21-04-2019.
* ↑ Somolinos, Daniel «Diputados gitanos: cuatro nuevos rostros en el Congreso para acabar con el antigitanismo» (en castellà). El Mundo, 18-05-2019.
* ↑ Morillo, Isabel «Beatriz Carrillo, la gitana antitópicos que dijo sí a ‘la prima Carmen' (Calvo)» (en castellà). El Confidencial, 17-04-2019.
* ↑ «Carrillo: 'La mujer gitana no está en el debate feminista'» (en castellà). Canal Sur, 07-03-2019.
* ↑ Montero, Sara «Los candidatos gitanos que llevarán (por fin) la voz del pueblo romaní a las instituciones» (en castellà). Cuarto Poder, 28-03-2019.
* ↑ Montoya, Juan de Dios Ramírez-Heredia. «Beatriz Carrillo, la primera mujer gitana nombrada Presidenta de una Comisión Legislativa en el Congreso de los Diputados» (en castellà). Unión Romaní, 18-09-2019. [Consulta: 9 juliol 2020].
# Berliner Philharmonie

La Berliner Philharmonie, a Berlín-Tiergarten, és una de les sales de concerts més importants de Berlín. És la seu de l'Orquestra Filharmònica de Berlín. Va ser construïda per l'arquitecte Hans Scharoun entre 1960 i 1963.
És un edifici singular, asimètric, amb una sala de concerts principal en forma de pentàgon. Els seients ofereixen excel·lents posicions per veure l'escenari considerant l'altura que es va incrementant de manera irregular. L'escenari està al mig de la sala, proporcionant una extraordinària atmosfera tant per als artistes com per al públic. L'acústica és excel·lent. El so arriba molt bé fins cadascun dels seients; es diu que se'n pot distingir cadascuna de les veus i instruments des de qualsevol dels llocs, siguin propers o llunyans. La sala més gran té 2.440 seients, i la petita, la 'Kammermusiksaal', 1.180 seients.
L'edifici està ubicat a la Herbert-von-Karajan-Straße, anomenada així en homenatge al director principal que més temps va dirigir l'orquestra; es troba a l'àrea de Berlín coneguda com a Kulturforum, no gaire lluny de la Potsdamer Platz. També trobem en aquesta àrea la Neue Nationalgalerie, la Gemäldegalerie i una de les dues ubicacions de la Staatsbibliothek zu Berlin.

## Referències

* ↑ Posener, Julius. «Berlin Philharmonie by Hans Scharoun» (en anglès), 25-03-1964. [Consulta: 12 maig 2023].
* ↑ «Berlin Philharmonic Hall by Hans Scharoun at GreatBuildings» (en anglès). [Consulta: 12 maig 2023].
* ↑ «Architecture Classics: Berlin Philharmonic / Hans Scharoun» (en anglès americà), 14-01-2019. [Consulta: 12 maig 2023].
# Baneberry

Baneberry és una població dels Estats Units a l'estat de Tennessee. Segons el cens del 2000 tenia 366 habitants.

## Demografia

Segons el cens del 2000, Baneberry tenia 366 habitants, 159 habitatges, i 120 famílies. La densitat de població era de 78,1 habitants/km².
Dels 159 habitatges en un 22% hi vivien nens de menys de 18 anys, en un 73% hi vivien parelles casades, en un 1,3% dones solteres, i en un 24,5% no eren unitats familiars. En el 23,3% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,7.
Per edats la població es repartia de la següent manera: un 16,7% tenia menys de 18 anys, un 4,6% entre 18 i 24, un 19,4% entre 25 i 44, un 41% de 45 a 60 i un 18,3% 65 anys o més.
L'edat mediana era de 49 anys. Per cada 100 dones de 18 o més anys hi havia 106,1 homes.
La renda mediana per habitatge era de 47.188 $ i la renda mediana per família de 52.917 $. Els homes tenien una renda mediana de 47.083 $ mentre que les dones 24.250 $. La renda per capita de la població era de 22.212 $. Entorn del 2,4% de les famílies i el 4,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Baneberry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Baneberry». American Fact Finder. Oficina del Cens dels Estats Units, 12-01-2010.
# Banepa (arna)

Banepa és un gènere monotípic d'arnes de la família Crambidae. Conté només una espècie, Brevicella emarginata, que es troba a Nova Guinea.

## Referències

* ↑ «GlobIZ search». Global Information System on Pyraloidea.
# Barraca de pedra (la Sénia)

La Barraca de pedra és un edifici de la Sénia (Montsià) inclòs a l'Inventari del Patrimoni Arquitectònic de Catalunya.

## Descripció

Es tracta d'una barraca de planta el·líptica que sobresurt del marge de delimitació de la finca al camí de MItjaplana. Una de les cares de la barraca està alineada al marge. Al costat de la barraca, recolzant-se al marge, hi ha una superfície per fer foc. La porta d'obertura està orientada cap a Sud-Est. El terra de la barraca està més enfonsat que l'exterior. Al costat de la porta hi ha una figuera.

## Història

Com passa normalment, la barraca és una construcció annexa a un marge de pedra, ja sia d'anivellació (com en aquest cas), o bé de delimitació de propietats.

## Referències

* 1 2 «Barraca de pedra». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 març 2019].
# Birkeland (cràter)

Birkeland és un cràter d'impacte que es troba a l'hemisferi sud de la cara oculta de la Lluna. Aquest cràter s'uneix a la cintura central de la formació del cràter Van de Graaff de fisonomia estranya, i en part pot explicar la forma semblant a la d'un nombre «8». Al sud-est hi ha la gran plana emmurallada del cràter Leibnitz.
* Localització de Birkeland (centre de la imatge)
* Cràters satèl·lit
* Cràters Van de Graaff i Birkeland. Imatge de la missió Lunar Orbiter 2
Aquest cràter no s'ha erosionat significativament, i la vora exterior està ben definida, amb parets aterrassades interiors voltant d'una gran plataforma interior. El contorn té una lleugera protuberància cap a l'interior al llarg de la banda nord, on s'uneix a la formació de Van de Graaff. El sòl interior és relativament pla, excepte al sud-est on hi ha alguna zona de terreny aspre. Presenta una formació central amb un pic en el punt mig.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Birkeland.
| Birkeland | Coordenades | Diàmetre |
| M | 32° 00′ S, 174° 06′ E﻿ / ﻿32.0°S,174.1°E﻿ / -32.0; 174.1﻿ (Birkeland M) | 23 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Bill Melchionni

William P. «Bill» Melchionni (nascut el 19 d'octubre de 1944 a Filadèlfia, Pennsilvània) és un exjugador de bàsquet estatunidenc que va jugar durant dues temporades en l'NBA i altres 7 en l'ABA. Amb 1,85 metres d'alçada, ho feia en la posició de base. És germà del també exjugador professional Gary Melchionni.

## Referències

* ↑ texassports.com Player Bio: Dean Melchionni, consultat el desembre del 2010.

## Enllaços externs

* Estadístiques de Bill Melchionni a Basketball-Reference.com (anglès)
* Fitxa de Melchionni a NBA.com (anglès)
# Belford Roxo

Belford Roxo és un municipi brasiler de l'estat de Rio de Janeiro. És a una altura de 18 metres sobre el nivell del mar. La seva població estimada l'any 2006 era de 489.002 habitants, en una superfície de 79 km²;.

## Referències

* ↑ «Belford Roxo - Panorama» (en portuguès brasiler). Cidades. IBGE. [Consulta: 3 desembre 2023].
* ↑ «Belford Roxo - História & Fotos» (en portuguès brasiler). Cidades. IBGE. [Consulta: 3 desembre 2023].

## Enllaços externs

* http://www.ibge.gov.br/cidadesat/topwindow.htm?1
* http://www.ibge.gov.br/cidadesat/default.php
# Block Island

Block Island és una illa que forma part de l'estat de Rhode Island (Estats Units). Es troba a 21 km al sud de la resta de l'estat de Rhode Island i n'està separada per l'estret de Block Island (Block Island Sound). Tenia 1.051 habitants el 2010 i la seva superfície és de 25,2 km². Aquesta illa forma part de la regió Outer Lands, un arxipèlag litoral fet per la recessió de la morrena d'una glacera que havia estat formada durant glaciació Wisconsin fa uns 22.000 anys.
Block Island és un centre turístic popular i té dos fars històrics: Block Island North Light i Block Island Southeast Light.
Cada estiu s'hi fa una cursa de vaixells de vela anomenada Block Island Race Week que circumnavega l'illa.,

## Història

La tribu Niàntic, finalment es van fusionar amb la tribu Narragansett i van anomenar aquesta illa "Manisses" ("petita illa de Manitú").
l'any 1524, Block Island va ser avistada per Giovanni da Verrazzano, qui li va donar el nom de "Claudia", en honor de Claude, Duquesa de Bretanya i esposa de Francesc I de França. Tanamteix alguns mapes contemporanis identifiquen l'actual Block Island amb "Luisa," per Lluïsa de Savoia, la mare de Francesc I. L'any 1614, Block Island va ser cartografiada per part de l'explorador neerlandès Adriaen Block, i per això porta l'illa el su nom.
El 1634, els niàntics occidentals van defensar la seva tribu i van matar John Stone, un home de Boston renegat i lladre, els colonialistes van iniciar una guerra contra els amerindis.
L'any 1636 arribà a l'illa una expedició comandada per John Endicott, i l'illa inicialment formà part de la Massachusetts Bay Colony.
Durant la Segona Guerra Mundial s'hi van posar diversos llocs d'artilleria, el submarí U-853 es va situar a només 7 milles de Block Island.

## Clima

Block Island té un clima molt influenciat per l'oceà i el seu clima és oceànic (Classificació de Köppen: Cfb), la qual cosa és una raresa en les costes orientals de l'Hemisferi Nord. L'oceà atlàntic en aquesta zona està relativament fred a la primavera i l'estiu. La temperatura mitjana anual de Block Island és de 10,8 °C sent el mes més fred el de gener amb 0,3 °C i el més càlid juliol amb 21,2 °C. La pluviometria anual és de 1082 litres i és força uniforme al llarg de l'any.

## Referències

* ↑ Census Tract 415, Washington County United States Census Bureau
* ↑ Encyclopædia Britannica; Block Island
* ↑ Providence, RI : The Islands
* ↑ Rhode Island Office of the Secretary of State Arxivat 2008-09-12 a Wayback Machine.; Rhode Island Office of the Secretary of State; retrieved on October 23, 2007
* ↑ «RI BLOCK ISLAND STATE AP». National Oceanic and Atmospheric Administration. [Consulta: 20 juny 2013].
* ↑ «Block Island State AP, Rhode Island». Western Regional Climate Center. [Consulta: 20 juny 2013].

## Enllaços externs

* Block Island RI.net
* Block Island Times Newspaper
* Block Island Chamber of Commerce
* Nautical Chart of Block Island
# Bebi Marcel·lí

Bebi Marcel·lí (en llatí Baebius Marcellinus) va ser un edil romà (no se sap si plebeu o curul) l'any 203 aC.
Per una raó pueril, va ser injustament condemnat a mort i executat, segons diu Dió Cassi.

## Referències

* ↑ [https://quod.lib.umich.edu/m/moa/acl3129.0002.001/936?rgn=full+text;view=image;q1=Marcelli+nus%2C+Bae+biusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 926. ]
# Becample de collar

El becample de collar (Eurylaimus ochromalus) és una espècie d'ocell de la família dels eurilàimids (Eurylaimidae) que habita boscos de la Península Malaia, Sumatra, Borneo i altres petites illes de la zona.
# Bosc Comunal de Campome

El Bosc Comunal de Campome és un bosc de domini públic del terme comunal de Campome, a la comarca del Conflent, de la Catalunya del Nord.
És un bosc petit, de només 35 heectàrees, situat a la zona central - meridional del terme, a la vall del Còrrec del Solà. El seu extrem sud és al límit amb les comunes de Mosset i de Rià i Cirac.
El bosc està sotmès a una explotació gestionada per la comuna de Campome, atès que la propietat del bosc és d'aquest comú. Té el codi identificador de l'ONF (Office National des Forêts) F16217S.

## Referències

* ↑ El Bosc Comunal de Campome en els ortofotomapes de l'IGN
# Bosc Comunal d'Escaró

El Bosc Comunal d'Escaró és un bosc de domini públic del terme comunal d'Escaró, a la comarca del Conflent, de la Catalunya del Nord. És un bosc d'1,9 km², situat a l'extrem sud-oest del terme d'Escaró, al límit amb el de Nyer. És a ponent del Bosc Estatal de Tres Estelles i al nord-oest del Pic de Tres Estelles. El bosc està sotmès a una explotació gestionada per la comuna d'Escaró, atès que es bosc és propietat comunal. Té el codi F16235K dins de l'ONF (Office national des forêts).

## Referències

* ↑ El Bosc Comunal d'Escaró en els ortofotomapes de l'IGN

## Bibliografia

* Becat, Joan. «58 - Escaró». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Escaró». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Bosc Comunal de Caudiers de Conflent

El Bosc Comunal de Caudiers de Conflent (en francès Forêt Communale de Caudiès-De-Conflent) és un bosc de 20.400 ha d'extensió del terme comunal de Caudiers de Conflent, a la comarca d'aquest nom, a la Catalunya del Nord.
Dividit en dos sectors separats, està situat al centre, un dels dos sectors, i al sud-est, l'altre, del terme de Caudiers de Conflent, a la vall alta del Rec de Caudiers.
El bosc està sotmès a una explotació gestionada per l'Office National des Forêts (ONF), malgrat que la propietat del bosc és comunal. Té el codi d'identificació de l'ONF F16301Y. En el terme de Caudiers de Conflent hi ha també part del Bosc Estatal del Camí Ramader i el Bosc Estatal de Coma de l'Egua.

## Bibliografia

* Becat, Joan. «36 - Caudiers de Conflent». A: Atles toponímic de Catalunya Nord. II. Montoriol-el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Caudiers de Conflent». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ El Bosc Comunal de Caudiers de Conflent en els ortofotomapes de l'IGN
* ↑ Office national des forêts
# Bosc de varec

* Bosc de varec
El bosc de varec és un bioma aquàtic amb gran densitat de l'alga bruna laminarial (varec). Està reconegut com un dels ecosistemes més dinàmics i productius. Les zones petites de varec s'anomenen llits de varec.
Els boscos de varec es donen a tot el món en zones costaneres temperades i polars dels oceans. El 2007, també es van trobar en una zona tropical prop de l'Equador.
Està format per algues marrons de l'ordre Laminariales, els boscos de varec proporcionen un hàbitat tridimensional únic a organismes marins. Des del segle passat s'han estudiat molt, particularment la dinàmica tròfica
Tanmateix la influència humana ha contribuït a la seva degradació especialment per sobrepesca i la recollida d'aquestes i altres algues.

## Referències

* 1 2 Mann, K.H. 1973. Seaweeds: their productivity and strategy for growth. Science 182: 975-981.
* ↑ Pessarrodona, Albert; Assis, Jorge; Filbee-Dexter, Karen; Burrows, Michael T.; Gattuso, Jean-Pierre «Global seaweed productivity» (en anglès). Science Advances, 8, 37, 16-09-2022, pàg. eabn2465. DOI: 10.1126/sciadv.abn2465. ISSN: 2375-2548. PMC: PMC9473579. PMID: 36103524.
* ↑ Graham, M.H., B.Phi. Kinlan, L.D. Druehl, L.E. Garske, and S. Banks. 2007. Deep-water kelp refugia as potential hotspots of tropical marine diversity and productivity. Proceedings of the National Academy of Sciences 104: 16576-16580.
* ↑ Jackson, G.A. and C.D. Winant. 1983. Effect of a kelp forest on coastal currents. Continental Shelf Report 2: 75-80.
* ↑ Sala, E., C.F. Bourdouresque and M. Harmelin-Vivien. 1998. Fishing, trophic cascades, and the structure of algal assemblages: evaluation of an old but untested paradigm. Oikos 82: 425-439.

## Enllaços externs

* Kelp Forest & Rocky Subtidal Habitats Arxivat 2007-03-22 a Wayback Machine.
* Monterey Bay Aquarium Kelp Cam - watch a live feed from the Monterey Bay Aquarium's kelp forest exhibit
* Kelp Watch Arxivat 2004-12-04 a Wayback Machine. - a project by the Department of Primary Industries, Water & Environment of the government of Tasmania, Austràlia, with excellent general information on kelp forests as well as specific information on Tasmanian kelp forests.
# Bosc del Bancell

El bosc del Bancell és una pineda del poble de Sisquer, al municipi de Guixers, a la Vall de Lord (Solsonès).

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Bràtske (Krasnoperekopsk)

* Per a altres significats, vegeu «Bràtskoie».
Bràtske (en (ucraïnès): Братське) és un poble de la República Autònoma de Crimea a Ucraïna, que el 2014 tenia 1.005 habitants. Pertany al districte rural de Krasnoperekopsk. Fins al 1948 la vila es deia Stari Ialàntaix.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].